PATVIRTINTA

Raseinių Viktoro Petkaus

progimnazijos

direktoriaus 2022-10-12

įsakymu Nr. V-24-284

**RASEINIŲ VIKTORO PETKAUS PROGIMNAZIJOS**

**MOKINIŲ MOKYMO(SI) KRŪVIŲ REGULIAVIMO TVARKA**

**I SKYRIUS**

**BENDROSIOS NUOSTATOS**

1. Mokyklos mokymo(si) krūvių reguliavimo tvarkos (toliau – Tvarkos) paskirtis – apibrėžti mokymo(si) krūvių reguliavimo tikslus ir principus, numatyti priemones ir jų įgyvendinimą.

2. Tvarka parengta vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“. Mokykla, įgyvendindama pradinio ir pagrindinio ugdymo programas, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), pradinį, pagrindinį ugdymą, neformalųjį vaikų švietimą ir mokyklos veiklą reglamentuojančiais teisės aktais, Bendraisiais ugdymo planais ir mokyklos strateginiu planu.

3. Ši tvarka reglamentuoja mokinių mokymo(si) krūvių reguliavimą Raseinių Viktoro Petkaus progimnazijoje.

**II SKYRIUS**

**MOKYMO(SI) KRŪVIŲ REGULIAVIMO TIKSLAS, UŽDAVINIAI, PRINCIPAI**

4. Mokymo(si) krūvių reguliavimo tikslas – lanksčiai vadovaujantis Bendrosiomis programomis, mažinti mokymo(-si) turinio apimtis.

4.1. Mokymo(si) krūvių reguliavimo uždaviniai:

4.1.1. skatinti mokytojų bendradarbiavimą planuojant ugdymo procesą ir reguliuojant mokinių mokymo(si) krūvius;

4.1.2. ugdymo proceso organizavimą grįsti ugdymo(si) poreikių analize;

4.1.3. parengti ir, reikalui esant, koreguoti mokymo(si) krūvių reguliavimo tvarką.

4.2. Mokymo(si) krūvių reguliavimo procese remiamasi šiais principais:

4.2.1. ugdymo turinys diferencijuojamas ir individualizuojamas – pritaikomas mokinių amžiaus tarpsniams, turimai patirčiai, poreikiams, gebėjimų lygiui, mokymosi stiliams;

4.2.2. tobulinama mokytojų kvalifikacija mokinio kompetencijų ugdymo, ugdymo individualizavimo ir ugdymo turinio diferencijavimo, dalykų integravimo, mokytis padedančio vertinimo, ugdymo proceso planavimo, refleksijos srityse;

4.2.3. efektyviai naudojami mokyklos veiklos kokybės įsivertinimo, mokymo(si) krūvių reguliavimo priežiūros rezultatai, analizė, numatant tobulintinas sritis ir siekiant geresnės ugdymo kokybės;

4.2.4. mokymo(si) krūvis derinamas su kitais toje klasėje dirbančiais mokytojais;

4.2.5. skiriant mokymo(si) krūvį, vadovaujamasi bendrojo lavinimo mokyklos Higienos normomis ir Bendrųjų ugdymo planų rekomendacijomis.

**III SKYRIUS**

 **MOKYKLOS, MOKYTOJŲ, ŠVIETIMO PAGALBOS MOKINIUI SPECIALISTŲ IR MOKINIŲ FUNKCIJOS MOKYMO(SI) KRŪVIŲ REGULIAVIMO PROCESE**

**5. Mokykla priima sprendimus dėl:**

5.1. valstybės ugdymo turinio dokumentuose reglamentuojamo ir mokyklos steigėjo teikiamo ugdymo turinio pritaikymo ir įgyvendinimo, atsižvelgdama į mokinių ir mokyklos bendruomenės poreikius, mokytojų patirtį bei turimus išteklius;

5.2. ugdymo planavimo, ugdymo proceso organizavimo, mokinių pasiekimo ir pažangos vertinimo, mokytojų atsakomybės už ugdymo proceso kokybę ir rezultatus;

5.3. vidinio ir išorinio mokinių pasiekimų bei mokyklos veiklos vertinimo informacijos kaupimo ir analizavimo, tobulintinų ugdymo sričių, kurios apima mokinių mokymo(si) krūvio reguliavimą, nustatymo ir priemonių šiam tobulinimui įgyvendinimo;

5.4. galimybių sudarymo pagal pagrindinio ugdymo programos pirmąją dalį besimokantiems mokiniams pasirinkti ugdymo(-si) turinį atsižvelgiant į savo interesus, poreikius ir galimybes, gauti informaciją, reikalingą renkantis tolesnio mokymosi ar profesinės veiklos sritį;

5.5. pagalbos teikimo 1–4 klasių mokiniams, kurie negali tinkamai atlikti namų darbų dėl netinkamų socialinių, ekonominių, kultūrinių sąlygų namuose. Mokykloje organizuojama pagalbos teikimo centras, kai kurie mokiniai mokyklos Vaiko gerovėse komisijos siūlymu nukreipiami į dienos centrą. Atsižvelgiant į mokinių mokymosi galias, mokymosi pagalbai organizuoti skiriamos trumpalaikės ar ilgalaikės konsultacijos. Mokinių tėvai (globėjai) elektroniniu dienynu ar kitu būdu informuojami apie mokinio daromą pažangą, jam suteiktą mokymosi pagalbą. Trumpos konsultacijos teikiant pagalbą neįskaitomos į mokinio mokymosi krūvį;

5.6. pagalbos teikimo 5–8 klasių mokiniams. Mokykloje organizuojamos lietuvių kalbos, anglų kalbos, matematikos, biologijos ir kitų dalykų konsultacijos;

5.7. psichologo, logopedo, specialiojo pedagogo, socialinio pedagogo kokybiškos pagalbos teikimo specialiųjų ugdymosi poreikių turintiems ir turintiems mažesnę mokymosi motyvaciją mokiniams;

5.8. 5 klasių mokiniams, kurie pradeda mokytis pagal pagrindinio ugdymo programos pirmąją dalį krūvio. Skiriamas minimalus privalomų pamokų skaičius, maksimalus privalomų pamokų skaičius dalykų moduliams skiriamas suderinus su mokinių tėvais (globėjais, rūpintojais);

5.9. adaptacinio periodo 5 klasių mokiniams ir naujai atvykusiems mokiniams. Skiriamas vieno mėnesio adaptacinis laikotarpis;

5.10. dėl sąlygų mokykloje atlikti namų darbų užduotis sudarymo. Namų darbus galima atlikti mokykloje tam tikslui paskirtuose kabinetuose;

5.11. sąlygų sudarymo mokytojams bendradarbiauti ir kurti mokymąsi skatinančią aplinką: mokyklos ugdymo planų ir tvarkaraščių derinimo su mokytojais, aprūpinimo vadovėliais ir kitomis mokymo(si) priemonėmis organizavimo, mokytojų kvalifikacijos tobulinimo pagal ugdymo turinio proceso prioritetus.

 **6. Mokyklos direktorius:**

6.1. organizuoja mokytojų bendradarbiavimą sprendžiant mokinių mokymosi motyvacijos ir

mokymo(si) krūvio optimizavimo klausimus;

6.2. vykdo mokinių mokymo(si) krūvio bei mokiniams skiriamų namų darbų stebėseną ir kontrolę;

6.3. tenkina mokinių poreikius išnaudojant ugdymo plano galimybes;

6.4. užtikrina mokytojų kvalifikacijos tobulinimą.

**7. Direktoriaus pavaduotojai ugdymui:**

7.1. stebi ir reguliuoja mokinių namų darbų krūvį, savarankiškų darbų rašymo ir taisymo

etapus;

7.2. skatina mokytojų bendradarbiavimą, kvalifikacijos tobulinimą ir patirties sklaidą;

7.4. teikia metodinę pagalbą mokytojams mokymo(-si) krūvio reguliavimo klausimais;

7.6. pagal reikalavimus sudaro pamokų ir neformaliojo ugdymo tvarkaraščius;

7.7. užtikrina psichologo, logopedo, specialiojo pedagogo, socialinio pedagogo kokybišką pagalbos

teikimą specialiųjų ugdymosi poreikių turintiems ir turintiems mažesnę mokymosi motyvaciją

mokiniams.

**8. Mokytojai:**

8.1. racionaliai planuoja pamokos laiką;

8.2. individualiai konsultuoja mokinius likviduojant žinių spragas;

8.3. naudodami elektroninį dienyną klasėje dirbantys mokytojai derina tarpusavyje namų darbų skyrimą ir savarankiškų užduočių atlikimą,;

8.4. taiko ugdymo naujoves ir aktyvius mokymo(si) metodus;

8.5. vykdo vidinę ir tarpdalykinę integraciją;

8.6. diferencijuoja ir individualizuoja mokymą;

8.7. optimizuoja namų darbų krūvį.

**9. Klasių vadovai:**

9.1. sistemingai domisi auklėtinių mokymo(si) krūvių problemomis, bendraudami su mokytojais, mokiniais ir jų tėvais (globėjais, rūpintojais);

9.2. atsiradus problemoms, atlieka tarpininko vaidmenį tarp auklėtinių ir mokomųjų dalykų mokytojų;

9.3. informuoja mokyklos administraciją apie problemas, jei jų nepavyksta išspręsti.

**10. Švietimo pagalbos mokiniui specialistai:**

10.1. teikia metodinę pagalbą mokytojui siekiant pažinti mokinių individualumą;

10.2. palaiko ryšius su mokinių tėvais (globėjais, rūpintojais) ir teikia jiems metodinę pagalbą;

10.3. atlieka mokymo(si) krūvių tyrimus ir juos analizuoja;

10.4. aiškinasi mokymosi nesėkmių priežastis bei numato prevencines priemones.

11. **Darbo grupė:**

11.1. rengia, tikslina mokinių darbo krūvių reguliavimo tvarką ir darbo krūvių optimizavimo priemonių planą;

11.2. vykdo sistemingą mokinių mokymo(si) krūvių kontrolę;

11.3. atlieka namų darbų tyrimus, juos analizuoja;

11.4. teikia informaciją mokyklos bendruomenei apie mokinių darbo krūvių reguliavimo tvarką ir mokymosi krūvių apimčių kontrolės, tyrimų rezultatus.

**12. Mokiniai:**

12.1. bendradarbiauja su mokytojais planuojant savarankiškų darbų skaičių bei atskirų mokomųjų dalykų namų darbų krūvius;

12.2. produktyviai dirba, efektyviai išnaudoja pamokos laiką, nesukelia drausmės problemų.

**13. Tėvai (globėjai, rūpintojai):**

13.1. formuoja vaiko higienos įgūdžius;

13.2. kontroliuoja vaiko darbo ir poilsio rėžimą;

13.3. konsultuojasi su vaiko klasės vadovu ir dėstančiais mokytojais.

**IV SKYRIUS**

 **MOKINIŲ MOKYMOSI KRŪVIŲ REGULIAVIMO TVARKOS ĮGYVENDINIMAS**

14. Mokinių mokymo(si) krūvių reguliavimo tvarkai įgyvendinti sudaromas priemonių planas, kuris kasmet koreguojamas (priedas).

15. Mokyklos administracija koordinuoja ir prižiūri Tvarkos įgyvendinimą.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Raseinių Viktoro Petkaus progimnazijos

Mokinių mokymo(si) krūvių

reguliavimo tvarkos

priedas

**MOKINIŲ MOKYMOSI KRŪVIO OPTIMIZAVIMO PRIEMONIŲ PLANAS**

1. **Mokinių pamokų krūvis:**
	1. valstybės reguliuojamas ugdymo turinys įgyvendinamas pagal ugdymo planų lentelėse nustatytą privalomų savaitinių pamokų skaičių;
	2. pamokų tvarkaraštyje mokiniui negali būti daugiau pamokų nei nurodyta atitinkamos klasės ugdymo planų lentelės grafoje „Maksimalus pamokų skaičius“ ir ne daugiau kaip septynios pamokos per dieną. Mokiniui mokymosi krūvis per savaitę paskirstytas proporcingai;
	3. atostogų laikotarpiu mokiniams namų darbai neskiriami;
	4. namų darbų skyrimas diferencijuojamas pagal mokinio gebėjimus ir galimybes;
	5. namų darbų skyrimą klasės mokiniams joje dirbantys mokytojai derina tarpusavyje.

**2. Namų darbų skyrimo tikslai ir pagrindiniai principai:**

2.1. namų darbų skyrimo tikslai yra pakartoti, įtvirtinti, susisteminti, pagilinti mokomąją medžiagą, įtvirtinti praktinius gebėjimus;

2.2. namų darbų skyrimo principai yra užduotys žodžiu ir raštu, individualios užduotys arba grupėse, referatų ir projektų ruošimas, praktinė veikla;

2.3. namų darbų užduotys gali būti trumpalaikės, kurias privaloma atlikti iki kitos dalyko pamokos arba ilgalaikės, kurias privaloma atlikti iki sutartos datos. Mokytojai gali skirti ilgalaikes namų darbų užduotis ir laikyti jas atsiskaitomaisiais darbais. Skiriant didesnės apimties namų darbą derinti su kitais mokytojais ir mokiniais;

2.4. namų darbų užduotis mokytojai diferencijuoja, individualizuoja: turintiems mokymosi motyvaciją, itin gabiems mokiniams skiriamos kūrybinės užduotys, ugdančios kritinį mąstymą, gebėjimą analizuoti ir vertinti informacinius šaltinius; neturintiems mokymosi motyvacijos, mokymosi sunkumų turintiems mokiniams skiriamos padedančios stiprinti savigarbą, įvertinti gautas žinias, šalinti mokymo (si) spragas namų darbų užduotys;

2.5.toje pačioje klasėje dirbantys mokytojai tarpusavyje derina namų darbų skyrimą, kad laikas, skirtas namų darbams atlikti, per dieną neviršytų rekomenduojamos namų darbų trukmės;

2.6. dienos namų darbų trukmę nustato mokyklos ugdymo planas: 1–2 klasių mokiniams namų darbai neskiriami, 3–4 klasių mokiniams – ne daugiau 1 val., 5–6 klasių – 1,5 val., 7–8 klasių – 2 val. per dieną.

**3. Mokytojai dirbdami pamokoje turi:**

3.1. kelti tikslingus klausimus, kokybiškai komentuoti ir reaguoti į komentarus;

* 1. sugebėti suteikti grįžtamąjį ryšį ir pagalbą, kad mokinys žinotų, ką daryti toliau;
	2. teikti ne tik akademines žinias, bet daugiau dėmesio skirti gebėjimų ugdymui ir vertinimui;
	3. mokyti mokinius įsivertinti savo darbą pamokoje ir vertinti kitų mokinių darbą;
	4. parinkti užduotis, sudarančias galimybes tobulėti kiekvienam;
	5. taikyti aktyvius mokymosi metodus, informacines technologijas;

3.7. teikti konsultacijas mažiau motyvuotiems mokiniams.

**4. Savarankiškų ir atsiskaitomųjų darbų planavimas bei vykdymas:**

**Savarankiškas darbas –** mokinio žinių, gebėjimų patikrinimas, kuris paprastai atliekamas raštu: iki 30 min. trukmės savarankiškas projektinis, kūrybinis, laboratorinis arba kitoks raštu atliekamas darbas, skirtas patikrinti, kaip išmokta dalyko programos dalis;

**Atsiskaitomasis darbas** – darbas, kuriuo siekiama patikrinti, kaip mokinys įsisavino konkrečią temą. Atsiskaitomųjų darbų formos gali būti įvairios: atsiskaitymas raštu, žodžiu, referato ar kūrybinio darbo atlikimas, praktinių užduočių atlikimas;

4.1. pradinio ugdymo programos mokytojai apie savarankišką darbą mokiniai informuojami ne vėliau kaip prieš tris dienas; iš anksto mokiniams yra žinomi vertinimo kriterijai; darbai, testai ištaisomi ir grąžinami mokiniams ne vėliau kaip kitą pamoką;

4.2. 5–8 klasių mokytojai apie savarankišką darbą mokinius informuoja prieš savaitę, supažindina su darbo struktūra, turiniu, tikslais, vertinimo kriterijais bei pažymi elektroniniame dienyne;

4.3. savarankiški darbai rašomi išėjus temą ar skyrių – ne daugiau kaip 1 darbas per dieną pagal mokiniams iš anksto žinomus vertinimo kriterijus;

4.5. rekomenduojama paskutinę savaitę prieš atostogas ir pirmąją savaitę po atostogų, po šventinių dienų, ligos tokių darbų nerašyti.

**5. Atsiskaitymas už praleistus savarankiškus ir atsiskaitomuosius darbus:**

5.1. mokinys, dėl ligos ar kitos pateisinamos priežasties neatvykęs į savarankišką ar atsiskaitomąjį darbą, už jį atsiskaito po pamokų arba kitu susitartu su mokytoju laiku (individualiai ar dalykų konsultacijų metu);

5.2. jei mokinys be pateisinamų priežasčių nedalyvauja savarankiškame darbe ir neatsiskaito iki sutarto laiko, jam rašoma „n“ ir į kitos pamokos langelį įrašomas „1“;

5.3. mokytojas informuoja mokinius apie gautus darbų įvertinimus per 10 darbo dienų.

1. **Mokinių mokymosi krūvių mažinimo planas**

|  |  |  |  |
| --- | --- | --- | --- |
| Veikla | Data | Atsakingas | Laukiamas rezultatas |
| Pamokų ir kitų tvarkaraščių sudarymas pagal reikalavimus: 5–8 klasėms ne daugiau kaip 7 pamokos per dieną, mažinti penktadienio pamokų skaičių | Rugsėjo mėn. | Direktoriaus pavaduotojas ugdymui  | Sumažės mokinių mokymosi krūviai |
| Integruotų pamokų vedimas pasirinktomis temomis | Rugsėjo–birželio mėn. | Metodinių grupių pirmininkai, mokytojai | Sumažės mokinių mokymosi krūviai, gerės ugdymosi kokybė |
| Kas mėnesį 5–8 klasių mokinių savarankiškų ir atsiskaitomųjų darbų rašymo, vykdymo tyrimai, rezultatų analizė, informatyvi sklaida mokytojų metodinės tarybos posėdžiuose | Du kartus per pusmetį | Darbo grupė | Sumažės mokinių mokymosi krūviai  |
| Tyrimas „5 klasių ir naujai atvykusių mokinių adaptacija“, išanalizuoti gautus rezultatus | Spalio–lapkričio mėn. | Direktoriaus pavaduotojas ugdymui, metodinės grupės, švietimo pagalbos mokiniui specialistai | Gautus rezultatus panaudoti planuojant veiklą kitiems mokslo metams, siekiant palengvinti adaptacinį laikotarpį mokiniams |
| Mokinių namų darbų krūvio tyrimas (6, 8 klasės): išanalizuoti gautus rezultatus, supažindinti mokyklos bendruomenę | Vasario mėn. | Darbo grupė | Sumažės mokinių namų darbų krūvis, bus numatomos galimybės optimizuoti namų darbų skyrimą  |
| Mokytojų dalyvavimas seminaruose mokinių mokymo(si) krūvių mažinimo, ugdymo turinio planavimo klausimais | Rugsėjo–birželio mėn. | Mokyklos direktorius, direktoriaus pavaduotojas ugdymui | Mokytojai įgis kompetencijų, sumažės mokinių mokymosi krūviai, gerės ugdymosi kokybė |
| Du kartus per pusmetį akcijos „Savaitė be namų darbų“ organizavimas  | Lapkričio, gruodžio, vasario, balandžio mėn. | Darbo grupėVGK | Sumažės mokinių mokymosi krūviai |
| Mokinių mokymosi krūvių problemų aptarimas dalyvaujant mokiniui, mokytojui ir tėvams (globėjams, rūpintojams) (klasių susirinkimai, Vaiko gerovės komisijos posėdžiai) | Rugsėjo–birželio mėn. | Mokyklos direktorius, klasių vadovai, VGK | Bus pasidalijama informacija apie mokinių mokymosi krūvių problemas ir mažinimą  |
| Ugdymo proceso užduočių ir veiklos individualizavimas, diferencijavimas pagal mokinių gebėjimus ir galimybes (pamokoje, skiriant namų darbus) | Rugsėjo–birželio mėn. | Pradinio ugdymo programos, dalykų mokytojų metodinės grupės | Pamokose ir namų darbams mokiniai gaus užduotis, atitinkančias jų gebėjimus ir galimybes |
| Įvairių mokinių bendravimo ir bendradarbiavimo formų pamokoje taikymas (gabesnių mokinių pagalba silpnesniems; darbas poroje, grupėje; mokant draugą ir pan.) | Rugsėjo–birželio mėn. | Pradinio ugdymo programos, dalykų mokytojų metodinės grupės | Mokiniai įgis mokėjimo mokytis kompetenciją, ją plėtos |
| Logopedinės pagalbos teikimas | Rugsėjo–birželio mėn. | Direktorius,Logopedas  | Pagerės specialiųjų ugdymosi poreikių turinčių mokinių ugdymo(si) rezultatai |
| Specialiosios pagalbos teikimas mokiniams, kuriems RŠPT yra skirta specialiojo pedagogo pagalba | Rugsėjo–birželio mėn. | Direktorius,Specialusis pedagogas  | Pagerės specialiųjų ugdymosi poreikių turinčių mokinių ugdymo(si) rezultatai |
| Psichologinės pagalbos teikimas mokiniams, kuriems RŠPT yra skirta psichologo pagalba | Rugsėjo–birželio mėn. | Direktorius,Psichologas  | Pagerės specialiųjų ugdymosi poreikių turinčių mokinių ugdymo(si) rezultatai |
| Mokytojo padėjėjo pagalbos teikimas 1–8 kl. mokiniams, kuriems RŠPT yra skirta padėjojo pagalba | Rugsėjo–birželio mėn. | Direktorius,Mokytojo padėjėjas | Pagerės specialiųjų ugdymosi poreikių turinčių mokinių ugdymo(si) rezultatai |
| Konsultacijų valandų mokiniams konsultuoti skyrimas | Rugsėjo–birželio mėn. | Direktorius | Pagerės mokinių individuali pažanga ir NMPP rezultatai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_